《赠四明余献之廷良》
清代·朱景英

意惬关飞动，今朝豁所思。异方同宴赏，到日自题诗。

才士得神秀，清襟照等夷。藏书问禹穴，舍此欲何之。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。